Az AC Horsens U19-es csapatánál kezdte pályafutását, 2007-ben pedig az FC Midtjylland játékosa lett. 2008 februárjában leigazolta az olasz Palermo. 2010. július 8-án a német VfL Wolfsburg játékosa lett, de az itt töltött ideje alatt, a 2011–12-es szezon egy részét kölcsönben az olasz AS Roma csapatánál töltötte. 2013. július 5-én bejelentették, hogy 4 éves szerződést kötött a francia Lille klubjával. 2015. június 16-án négy évre írt alá a török Fenerbahçe csapatához. 2017. augusztus 2-án csatlakozott a spanyol Sevilla FC-hez. Kölcsönben megfordult Olaszországban az Atalanta és az AC Milan csapataiban is. 2020. július 15-én végleg megvásárolta a milánói gárda és 2022. június 30-ig írt alá.